Chandermohan.sharma@timesgroup.com अगर विक्रम भट्ट स्टाइल और उनकी फिल्मों के दीवाने हैं तो इस फिल्म को देखा जा सकता है। फिल्म में बोल्ड सीन पसंद करने वालों के लिए यह अच्छा ऑप्शन है। भट्ट कैंप पहले भी इस सब्जेक्ट पर फिल्म बना चुके हैं। 'राज', '1920' और 'हेट स्टोरी' जैसी फिल्मों में विक्रम बोल्ड सीन्स पर काफी ज्यादा फोकस करते हैं। ऐसे में इस बार भी लव गेम्स में सेक्स का तड़के काफी स्ट्रॉन्ग है। वहीं सेंसर बोर्ड भी मूवी पर काफी महरबान रहा है। कहानी : रमोना रायचंद (पत्रलेखा) और समीर सक्सेना उर्फ सैम (गौरव अरोड़ा) रिच कपल हैं। कुछ साल पहले रमोना के पति की बिल्डिंग से गिरकर मौत हो जाती है, शक रमोना पर है लेकिन ऐसा कुछ भी साबित नहीं हो पाता। पति की मौत के बाद रमोना को किसी की परवाह नहीं है। अब वह वही करती हैं जो करना चाहती हैं। इसी बीच रमोना और सैम मिलते हैं। दोनों को एक स्विंगर ग्रुप के बारे में पता चलता है और इसके बाद दोनों बड़ी पार्टीज का हिस्सा बनकर पार्टी में मौजूद सबसे हैपी कपल के बीच ब्रेकअप करने वाला एक लव गेम खेलना शुरू करते हैं। रमोना और सैम पार्टी में आए शादीशुदा कपल को अपने प्यार के जाल में फंसाने का काम करते हैं। यह गेम बस एक-दूसरे के साथ शारीरिक संबध बनाना है। इसी दौरान एक ऐसे ही लव गेम के खेल में सैम डॉ. अलीशा (तारा अलीशा बेरी) से मिलते हैं। इस बार सैम को अलीशा से प्यार हो जाता है, जो रमोना को जरा भी पसंद नहीं है। ऐक्टिंग : मॉडल, ऐक्टर गौरव अरोड़ा ने सैम के किरदार में अच्छी ऐक्टिंग की है। तारा ने डॉक्टर अलीशा के किरदार को पूरी ईमानदारी के साथ निभाया है। पत्रलेखा के जबर्दस्त बोल्ड ग्लैमरस लुक को देखकर चौक उठेंगे।   डायरेक्शन : फिल्म शुरू करते वक्त विक्रम की सोच अच्छी रही जो इन दिनों रिच क्लास के बीच तेजी से ट्रेंड कर रहे स्विंगर्स कल्चर के बारे में फोकस करती है। फिल्म की स्क्रिप्ट को ज्यादा पावरफुल बनाने की बजाए विक्रम ने पहली फिल्मों के मुकाबले ज्यादा बोल्ड बनाने के अलावा कहीं और ध्यान नहीं दिया। विक्रम ने इंटीमेट सीन्स को दिखाते वक्त समाज के एक खास ग्रुप की सोच का भी कहीं न कहीं जिक्र किया है। बोल्ड सीन्स के बावजूद फिल्म की रफ्तार काफी धीमी है। लास्ट पार्ट असरदार नहीं है। संगीत : फिल्म में एक-दो नहीं दर्जन भर गाने हैं। फिल्म में कई अंग्रेजी गाने हैं, जिन्हें बैकग्रांउड में फिल्माया गया है। फिल्म का एक गाना 'आवारगी' रिलीज से पहले कई म्यूजिक चार्ट में अपनी जगह बना चुका है।